b'\n_START_ARTICLE_\nDievo pauk\xc5\xa1telis\n_START_PARAGRAPH_\nDievo pauk\xc5\xa1telis\xc2\xa0\xe2\x80\x93 neperiodinis humoro \xc5\xbeurnalas (vadintas laikra\xc5\xa1\xc4\x8diu), \xc4\x97j\xc4\x99s 1946\xe2\x80\x931949\xc2\xa0m. Vakar\xc5\xb3 Vokietijoje.\n_START_SECTION_\nIstorija\n_START_PARAGRAPH_\nPlatintas Niurtingeno, \xc5\xa0vabi\xc5\xa1 Gmiundo, Memingeno bei Augsburgo karo pab\xc4\x97g\xc4\x97li\xc5\xb3 stovyklose. Pirmasis numeris pasirod\xc4\x97 1946\xc2\xa0m. baland\xc5\xbeio 1 m., Nr. 2-5\xc2\xa0\xe2\x80\x93 1947\xc2\xa0m., Nr. 6 ir pavadinimu \xe2\x80\x9eTarpu\xc5\xa1ventis\xe2\x80\x9c\xc2\xa0\xe2\x80\x93 1948\xc2\xa0m., paskutinis numeris\xc2\xa0\xe2\x80\x93 1949\xc2\xa0m. Numeriai buvo nevienodos apimties\xc2\xa0\xe2\x80\x93 nuo 4 iki 16 psl._NEWLINE_1946\xe2\x80\x931947\xc2\xa0m. leido ir redagavo Pulgis Andriu\xc5\xa1is, Juozas Sodaitis ir Albinas Valentinas, 1948\xe2\x80\x931949\xc2\xa0m. vien\xc4\x85 numer\xc4\xaf i\xc5\xa1leido laikra\xc5\xa1\xc4\x8dio \xe2\x80\x9eMintis\xe2\x80\x9c redakcija, redagavo Pulgis Andriu\xc5\xa1is. Leidinyje spausdinti humoristiniai tekstai ir pie\xc5\xa1iniai.'